**LEPINGU PROJEKT**

#### OSTU-MÜÜGILEPING

**Kohila Vallavalitsus**, registrikood 75018851, aadress Vabaduse 1, Kohila, Rapla maakond, tel 489 4760, e-post: vallavalitsus@kohila.ee, mida esindab vallavanem Heiki Hepner, (edaspidi nimetatud “Ostja”)

ja

**.………………………..** registrikood ……………………, aadress …………………………., tel ………………., e-post ………………, mida esindab ............................... alusel ..................…………………………………, (edaspidi nimetatud “Müüja”) (edaspidi käesolevas lepingus nimetatud ka “Pool” või “Pooled”) sõlmivad hanke **„Kohila lasteaed Männi rühmaruumide mööbli ostmine koos tarne ja paigaldusega“** (edaspidi nimetatud „Hange“) tulemusel käesoleva müügilepingu (edaspidi nimetatud “Leping”) alljärgnevas:

1. **LEPINGU ESE**
	1. Lepingu esemeks on Kohila lasteaeda Männi ostetav hanke „Kohila lasteaed Männi rühmaruumide mööbli ostmine koos tarne ja paigaldusega“ alusdokumentides esitatud tingimustele vastav mööbel (edaspidi nimetatud „Mööbel“) koos Ostjale transportimise ja Kohila alevis, Tööstuse tn 3 asuvasse Kohila lasteaeda Männi paigaldamisega (sh montaaž, pakendite utiliseerimine, tööohutuse- ja kasutajakoolitus lasteaia personalile) (edaspidi nimetatud „Lepingu ese“).
	2. Tarnitud Mööbel peab olema üleandmisel täielikult komplekteeritud ja nõuetekohaselt valmistatud ning paigaldatud.
	3. Lepingu dokumendid koosnevad Lepingust, Lepingu lisadest ja Lepingu muudatustest. Termini all „Leping“ mõistetakse Lepingu tähenduses kõiki Lepingu dokumente. Lepingu juurde kuuluvad järgmised lisad:
		1. Lisa 1 – Hanke alusdokumendid, sh tehniline kirjeldus ja hanke käigus Tellija poolt antud selgitused;
		2. Lisa 2 – Ostja pakkumus.
	4. Lepingu sõlmimisega kinnitavad Ostja ja Müüja, et neil on olnud piisav võimalus Lepinguga tutvumiseks, nad on Lepinguga tutvunud, Lepingu sisust aru saanud ning Lepingu sisuga nõustunud.
2. **LEPINGU HIND JA SELLE TASUMISE KORD**
	1. Lepingu hind on /summa numbrites/ eurot (/summa sõnades/), millele lisandub käibemaks seaduses ettenähtud suuruses, **kokku /summa numbrites/ eurot**.
	2. Ostja tasub punktis 2.1. nimetatud summa neljateist (14) päeva jooksul pärast Lepingu eseme Müüja poolt Ostjale üleandmist Müüja esitatud vastava arve alusel. Arve loetakse tasutuks vastava summa laekumisel Müüja arvelduskontole.
	3. Kui Ostja ei tasu lepingus nimetatud makset selle maksetähtaja jooksul, on Ostja kohustatud Müüja nõudmisel tasuma Müüjale viivist null koma kaks (0,2) protsenti tähtajaks tasumata summalt (arvestamata käibemaksu) iga viivitatud päeva eest (esitatud arve alusel).
3. **LEPINGU ESEME ÜLEANDMINE-VASTUVÕTMINE**
	1. Müüja kohustub Lepingu eseme koos juurde kuuluva dokumentatsiooniga Ostjale üle andma hiljemalt **15. juuli 2019,** tehes selleks koostööd hanke „Kohila Lasteaed Männi osaline rekonstrueerimine“ (viitenumber 199830) tulemusel sõlmitud töövõtulepingus nimetatud töövõtjaga. Ostjal on õigus tööde teostamise tähtaega edasi lükata kuni kümme (10) nädalat, kui hoone Ostjale üleandmine mingil põhjusel viibib. Hilisemal töödega alustamise korral nihkub edasi ka samas ulatuses tööde täitmise lõpptähtaeg. Vastava tähtaja ulatuses tarne edasilükkamisel ei ole Müüjal õigus Ostjalt täiendavat tasu nõuda.
	2. Mööbli üleandmine-vastuvõtmine toimub poolte vahel üleandmise-vastuvõtmise akti allkirjastamisega. Üleandmise-vastuvõtmise aktis fikseeritakse Mööbli komplektsus ja vastavus kokkulepitud tingimustele, vastuvõtmisel ilmnenud Mööblil esinevad puudused ja tähtaeg, milleks Müüja kohustub puudustega Mööbli asendama nõuetele vastavaga.
	3. Mööbli ja selle juurde kuuluva dokumentatsiooni vastuvõtmisel kontrollib Ostja Mööbli kvaliteeti ning paigaldatud Mööbli vastavust spetsifikatsioonidele, joonistele jne.
	4. Ostjal on õigus keelduda Mööbli vastuvõtmisest seoses selle mittevastavusega punktis 1. nimetatud tehnilisele kirjeldusele ja/või Müüja poolt pakkumuses esitatud spetsifikatsioonidele, esitades Müüjale põhjendatud kirjaliku selgituse, kus on välja toodud mittevastavuse sisu.
	5. Lepingu eseme juhusliku hävimise ja kahjustamise riisiko läheb Müüjalt üle Ostjale Lepingu eseme üleandmisel vastavalt punktile 3.2.
4. **POOLTE ÕIGUSED JA KOHUSTUSED**
	1. Ostja õigused:
		1. Kui Müüja ei anna Lepingu eset Ostjale üle punktis 3.1. kokkulepitud tähtajal, on Ostjal õigus nõuda Müüjalt leppetrahvi null koma viis protsenti (0,5%) Lepingu hinnast iga viivitatud päeva eest, kuid kokku mitte rohkem kui kakskümmend protsenti (20%) Lepingu hinnast. Ostjal on õigus töö eest tasumisel vähendada Müüjale makstavat tasu leppetrahvi summa võrra. Leppetrahvi nõude esitamisel säilitab Ostja õiguse nõuda ka Lepingu täitmist.
		2. Kui Müüja ei ole Ostjast sõltumatul põhjusel Lepingu eset Ostjale üle andnud hiljemalt neljateist (14) kalendripäeva jooksul alates Lepingu täitmise tähtajast, on Ostjal õigus Lepingust taganeda. Lepingust taganemise kohta peab Ostja esitama Müüjale vastavasisulise kirjaliku teate. Ostjal on nimetatud põhjusel Lepingust taganemise korral õigus nõuda Müüjalt lisaks tekitatud kahju hüvitamisele leppetrahvi tasumist 20% (kahekümne protsendi) ulatuses Lepingu hinnast.
	2. Ostja kohustused:
		1. Tasuda lepingu hind vastavalt Lepingu punktis 2. sätestatule.
		2. Tasuda põhjendatud viivis või leppetrahv, kui Müüja seda käesoleva Lepingu alusel nõuab.
	3. Müüja õigused:
		1. Nõuda Ostjalt Lepingu eseme vastuvõtmist, kui Ostja ei ole Müüjale esitanud punktis 3.4. nimetatud kirjalikku selgitust.
		2. Nõuda lepingu hinna tasumist vastavalt Lepingu punktis 2. sätestatule.
	4. Müüja kohustused:
		1. Anda Lepingu tingimustele vastav Lepingu ese Ostjale üle Lepingu punktis 3.1. sätestatud tähtajal. Kogu Mööbel tuleb transportida Kohila lasteaed Männi ruumidesse aadressil Tööstuse tn 3, Kohila alev, Rapla maakond. Mööbel tuleb paigaldada kvaliteetselt vastavalt riigihanke alusdokumentidele ja Müüja pakkumusele ning vastavuses tööle kehtivate normide, standardite ja hea tavaga ning koolitada lasteaiapersonali Mööbli kasutamise ja hoolduse osas.
		2. Kõikidel tehnikutel peavad olema vajalikud oskused Mööbli transportimiseks, kokkupanemiseks ning kõik tehnikud peavad olema instrueeritud Müüja poolt täitma enda tööülesandeid vastavalt tööohutuse printsiipidele ja kasutama ohutuks töötegemiseks vajalikku turvavarustust.
		3. Tasuda leppetrahv, kui Ostja seda käesoleva Lepingu alusel nõuab.
		4. Vastutada temale paigaldamiseks üleantud ruumis, töötsoonis ohutustehnika, töökaitse ja tuleohutuse eest ning hüvitada Ostjale töö teostamise ajal Müüja süül tekitatud kahjud.
		5. Informeerida Ostjat töö tegemise käigust Ostja esindaja vastava nõude saamisel ja võimaldada Ostjal igal ajal teostada järelevalvet tehtava töö mahu, käigu ja kvaliteedi üle.
		6. Teatada Ostja esindajale kõigist töö tähtaegset valmimist ja kvaliteeti ohustavatest asjaoludest ning vajadusel nõuda Ostja juhiseid kolme (3) kalendripäeva jooksul arvates päevast, mil ta sai või oleks pidanud teada saama nimetatud asjaoludest.
		7. Koostada ja esitada Ostjale koos Mööbli üleandmisega nõuetekohane dokumentatsioon, sealhulgas eestikeelsed hooldus- ja kasutusjuhendid ning garantiitingimused.
		8. Kooskõlastada, vajadusel ka täpsustada vähemalt üks (1) nädalat enne paigaldustöö algust, paigaldusgraafik Ostjaga.
		9. Kooskõlastada Mööbli kaitsepakendist eemaldamine Ostja esindajaga (näiteks kohtades, kus lõppkoristus on teostamata jne).
5. **KVALITEET JA MÜÜGIGARANTII**
	1. Müüja annab müüdud uuele Mööblile kaheaastase garantii (kui tootja on andnud pikema tähtajaga garantii, siis kehtib tootjapoolne pikem tähtaeg), mis peab hõlmama kõiki Mööblil ilmnenud puudusi, mis ei ole tekkinud kasutaja/Ostja süül. Garantii tähtaeg hakkab kulgema Mööbli Ostjale üleandmise päevale järgnevast päevast. Garantii kehtivuse ajal kohustub Müüja defektse või muul viisil Lepingule mittevastava Mööbli osa tasuta asendama või parandama kolmekümne (30) kalendripäeva jooksul punktis 5.4. märgitud pretensiooni kättesaamisest arvates.
	2. Garantiihooldusnõuded: garantiihooldus ja/või remondivajaduse tekkimisel toimub Mööbli esmane ülevaatus Müüja või tema volitatud esindaja poolt Ostja juures kohapeal. Kui ilmnenud viga/puudust ei ole võimalik kõrvaldada kohapeal, siis peab Müüja või tema volitatud esindaja kindlustama omal kulul Mööbli teisaldamise ja transpordi remondikohta ja tagasi. Kui remondi ja hoolduse aeg on pikem kui viis (5) tööpäeva, peab Müüja või tema volitatud esindaja vajadusel tagama remondi-hoolduse ajaks Ostjale samaväärse nn asendusmööbli tasuta kasutamise.
	3. Garantiist tulenevate õiguste teostamiseks peab Ostja garantiiajal ilmnenud defektidest Müüjale teatama kahe (2) nädala jooksul pärast seda, kui ta Mööbli defektist teada sai või pidi teada saama, esitades Müüjale kirjaliku pretensiooni. Pretensioonis tuleb ära näidata defektse Mööbli või Mööbli detaili nimetus ja vea kirje.
	4. Kõik Mööbli parandamise või asendamisega seotud kulud, sealhulgas transpordi-, tööjõu-, posti- ja materjalikulu kannab Müüja. Garantiiperioodi jooksul teeb Müüja vajalikud korralised hooldused, parandab ja vajadusel asendab kõik defektsed detailid või tooted, arvestades detailide ja toodete normaalkulumit. Garantii ei kehti, kui Müüja tõendab, et kahjustused on tekkinud asjade mittesihipärase kasutamise või ebaõige hoolduse tagajärjel või õnnetuse, hooletuse või kolmandate isikute tahtliku tegevuse tagajärjel. Eelviimasel kuul enne garantiiperioodi lõppu teeb Müüja Mööblile täiendava hoolduse, mille käigus ilmnenud puudused kõrvaldab hiljemalt garantiiperioodi lõpuks. Garantiiperioodi korraliste hoolduste ja garantiiperioodi lõpus tehtava hoolduse ning nende käigus ilmnenud puuduste kõrvaldamise maksumus sisaldub hanke kogumaksumuses.
	5. Kui ühe aasta jookusul esineb Mööblil või selle osal üle kolme rikke (kahjustuse), mis ei ole tingitud kasutaja süüst, kuulub kaubaartikkel garantiikorras välja vahetamisele ja sellele hakkab kehtima uus garantii väljavahetamise ajast alates.
	6. Asendatud ja parandatud Mööblile või selle detailile kehtivad käesolevas punktis sätestatud garantiitingimused nagu uuele Mööblile.
	7. Garantii ei välista ega piira Ostja õigust kasutada muid seadusest või Lepingust tulenevaid õiguskaitsevahendeid.

**6. LÕPPSÄTTED**

* 1. Leping on koostatud ja selle sisule kohaldatakse Eesti Vabariigi õigust. Iga Lepingust tulenev vaidlus, mida ei õnnestu lahendada pooltevaheliste läbirääkimiste teel, lahendatakse Pärnu Maakohtus.
	2. Pooled on kokku leppinud, et ilma teise Poole eelneva kirjaliku nõusolekuta ei või Pooled üle anda käesolevast Lepingust tulenevaid kohustusi kolmandatele isikutele.
	3. Lepinguga seotud ning selle alusel edastatavad teated peavad olema kirjalikus vormis. Selline teade on kooskõlas Lepinguga esitatud, kui see on antud teisele Poolele üle allkirja vastu või on edastatud kirja või e-posti teel:
		1. Müüja kontaktisik on /ees- ja perekonnanimi/, mob /number/, e-post;
		2. Ostja kontaktisik ja Lepingu Eseme üleandmise-vastuvõtu akti allkirjastama õigustatud isik on Ragne Pesur, tel 5556 0048, direktor.manni@kohila.edu.ee.
	4. Lepingu alusel esitatavad dokumendid või teated peavad olema eesti keeles või kui need on mõnes muus keeles, siis peavad olema varustatud tõlkega eesti keelde ning sellise tõlke õigsus peab olema kinnitatud vastava dokumendi või teate väljastanud Poole poolt.
	5. Leping jõustub poolte esindajate poolt digitaalallkirja andmise kuupäeval.

(allkirjastatud digitaalselt) (allkirjastatud digitaalselt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Müüja Ostja